CELEX: 62010TN0555
Language: et
Date: 2010-12-03 00:00:00
Title: Kohtuasi T-555/10: 3. detsembril 2010 esitatud hagi — JBF RAK versus nõukogu

29.1.2011   
            
            
               ET
            
            
               Euroopa Liidu Teataja
            
            
               C 30/54
            
         3. detsembril 2010 esitatud hagi — JBF RAK versus nõukogu
   (Kohtuasi T-555/10)
   ()
   2011/C 30/96
   Kohtumenetluse keel: inglise
   
      Pooled
   
   
      Hageja: JBF RAK LLC, Al Jazeerah Al Hamra, Ras Al Khaimah, Araabia Ühendemiraadid (esindaja: advokaat B. Servais)
   
      Kostja: Euroopa Nõukogu
   
      Hageja nõuded
   
   
               —
            
            
               tühistada nõukogu 27. septembri 2010. aasta rakendusmäärus (EL) nr 857/2010 teatava Iraanist, Pakistanist ja Araabia Ühendemiraatidest pärit polüetüleentereftalaadi impordi suhtes lõpliku tasakaalustava tollimaksu kehtestamise ning ajutise tollimaksu lõpliku sissenõudmise kohta (1);
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hageja esitab hagi toetuseks neli väidet.
   
               1.
            
            
               Esiteks väidab hageja, et nõukogu rikkus nõukogu määruse (EÜ) nr 597/2009 (2) artikli 15 lõiget 1, kuna jättis tähelepanuta asjaolu, et Saudi Araabia Kuningriigist tulnud toorainesaadetised imporditi ilma tollimaksuta, ja tegi seega subsiidiumimarginaali arvutamisel vea. Hageja väitel käesolevas asjas nõukogu:
               
                           —
                        
                        
                           ei arvutanud õigesti tasakaalustatavate subsiidiumide taset, sest ei võtnud arvesse asjaolu, et Pärsia Lahe Koostöönõukogu liikmed on moodustanud tolliliidu;
                        
                     
                           —
                        
                        
                           ei võtnud arvesse niisuguse tolliliidu mõju tasakaalustatavate subsiidiumide tasemele.
                        
                     Seetõttu väidab hageja, et tasakaalustav tollimaks on suurem kui uurimisel tuvastatud tasakaalustatava subsiidiumide tase.
            
         
               2.
            
            
               Teiseks väidab hageja, et nõukogu rikkus nõukogu määruse (EÜ) nr 597/2009 artikli 30 lõiget 5, kuna keeldus arvesse võtmast hageja õigeaegselt, 5. augustil 2010 esitatud märkusi.
            
         
               3.
            
            
               Kolmandaks väidab hageja, et nõukogu rikkus nõukogu määruse (EÜ) nr 597/2009 artikli 11 lõiget 8, kuna ei uurinud, kas hageja poolt 5. augustil 2010 esitatud teave vastab tõele.
            
         
               4.
            
            
               Neljandaks väidab hageja, et nõukogu rikkus hea halduse põhimõtet, kuna võttis vaidlustatud määruse vastu ilma kogu temale saadaolevat teavet arvesse võtmata.
            
         
      (1)  ELT L 254, lk 10.
   
      (2)  Nõukogu 11. juuni 2009. aasta määrus (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (ELT L 188, lk 93).